Dreamgirls (elokuva)

Dreamgirls on vuonna 2006 ensi-iltansa saanut yhdysvaltalainen musikaalielokuva, jonka tuotti yhdessä DreamWorks Pictures ja Paramount Pictures. Elokuva julkaistiin kolmessa erikoisnäytöksessä alkaen 15. joulukuuta 2006. Kansainväliseen levitykseen elokuva julkaistiin 12. tammikuuta 2007. Elokuvan on ohjannut Bill Condon ja käsikirjoittanut Condon sekä Tom Eyen. Se perustuu samannimiseen vuoden 1981 Broadway-musikaaliin. Elokuva sai kahdeksan Oscar-ehdokkuutta vuoden 2007 Oscar-gaalaan ja voitti kaksi: paras naissivuosa (Jennifer Hudson) ja paras äänitys. Hudson voitti lisäksi sivuosaroolistaan BAFTAn, Golden Globen ja SAGin. Kahdella viimeksi mainitulla palkittiin lisäksi Eddie Murphy ja elokuva voitti kokonaisuudessa myös parhaan musikaali- tai komediaelokuvan Golden Globen. ==Juoni== Elokuva alkaa vuodesta 1962, kun The Dreamettes -trio yrittää tulla kuuluisaksi. Trion jäsenet ovat päälaulaja Effie White ja hänen ystävänsä, taustalaulajat Lorrell Robinson ja Deena Jones. He osallistuvat Detroitin teatterin amatöörikykyjenetsintäkilpailuun, mutta häviävät. Takahuoneessa he tapaavat Cadillac-kauppiaan nimeltään Curtis Taylor Jr, joka ryhtyy tyttöjen manageriksi. Sanoittaja on Effien veli C.C. Pian tytöistä tulee soul-laulaja James Thunder Earlyn taustalaulajia ja Curtis aloittaa oman levy-yhtiönsä nimeltä Rainbow Records. Kun heidän ensimmäinen singlensä ei menesty, Curtis lahjoo DJ:t soittamaan heidän kappaleitaan. Myöhemmin Jimmyn vanha manageri Marty lähtee riideltyään Curtisin kanssa. Curtis järjestää Jimmylle ja Dreametteseille esiintymisen Miamissa. Sitten hän erottaa Jimmyn ja Dreamettes saa oman show’n. Curtisin mielestä Effien vahva ääni ei vetoa valkoiseen yleisöön, joten Curtis tekee Deenasta ryhmän päälaulajan ja vaihtaa ryhmän nimeksi The Dreams. Kun Deenasta tulee päälaulaja, Effie kokee jäävänsä varjoon. Myöhemmin Effie saa ryhmästä potkut ja hänen tilalleen otetaan Michelle Morris ja nimi muutetaan Deena Jones and The Dreamsiksi. Seitsemän vuotta myöhemmin Effie elää yksinhuoltajana ja hänellä on tytär nimeltä Magic. Curtis ja Deena ovat menneet naimisiin. Lorrell ja Jimmy ovat yhdessä ja C.C. ja Michelle seurustelevat. Effie tapaa Martyn ja aloittaa jälleen uransa laulajana. Myöhemmin Jimmy löytyy hotellihuoneesta kuolleena ja kuolinsyyksi todetaan heroiinin yliannostus. Kun Curtis reagoi Jimmyn kuolemaan kylmästi, C.C. menee Effien luo ja he julkaisevat Effien comeback-singlen One Night Only. Curtis suuttuu ja tekee Deenan levytettäväksi One Night Onlyn discoversion. Kun Effie, C.C. ja Marty vievät asian oikeuteen, Deena saa tietää millainen mies Curtis todella on. Deena jättää Curtisin ja alkaa elää omaa elämäänsä. Myöhemmin The Dreams hajoaa ja Effie tulee esiintymään Deenan, Lorrelin ja Michellen kanssa ollen ryhmän päälaulaja. Lopussa selviää, että Curtis on Effien Magic-tyttären isä. == Näyttelijät == ==Musikaalinumerot== # "Im Looking For Something" - The Step Sisters # "Goin Downtown" - Little Albert & the Tru-Tones # "Takin The Long Way Home" - Tiny Joe Dixon # "Move" - Dreamettes # "Fake Your Way To The Top" - James "Thunder" Early ja the Dreamettes # "Cadillac Car" - James "Thunder" Early & the Dreamettes # "Cadillac Car (Repriisi)" - Dave & the Sweethearts # "Steppin' to the Bad Side" - Curtis Taylor Jr., C.C. White, Wayne, James "Thunder" Early & the Dreamettes, ja kuoro # "Love You I Do" - Effie White # "I Want You Baby" - Jimmy Early & the Dreamettes # "Family" - C.C. White, Effie White, Curtis Taylor Jr., Deena Jones ja Lorrell Robinson # "Dreamgirls" - The Dreams # "Heavy" - The Dreams # "It's All Over" - Effie White, Deena Jones, Lorrell Robinson, Michelle Morris, C.C. White ja Curtis Taylor Jr. # "And I Am Telling You I'm Not Going" - Effie White # "Love Love Me Baby" - Deena Jones & the Dreams # "I'm Somebody" - Deena Jones & the Dreams # "When I First Saw You" - Curtis Taylor Jr # "Patience" - Jimmy Early, Lorrell Robinson, C.C. White, ja kuoro # "I Am Changing" - Effie White # "Perfect World" - The Campbell Connection # "I Meant You No Harm/Jimmy's Rap" - Jimmy Early # "Lorrell Loves Jimmy" - Lorrell Robinson # "Family (Repriisi)" - Deena Jones & the Dreams # "Step on Over" - Deena Jones & the Dreams # "I Miss You Old Friend" - Jazzlaulaja # "Effie, Sing My Song" - C.C. White ja Effie White (poistettu teatteriversiosta, saatavilla DVD:ssä) # "One Night Only" - Effie White # "One Night Only (Disco)" - Deena Jones & the Dreams # "Listen" - Deena Jones # "Effie White's Gonna Win" - Effie White # "Hard to Say Goodbye" - Deena Jones & the Dreams # "Dreamgirls (Finaali)" - The Dreams ==Lähteet== == Aiheesta muualla == * Elokuvan kotisivut Luokka:Vuoden 2006 yhdysvaltalaiset elokuvat Luokka:Musikaaleihin perustuvat elokuvat Luokka:Yhdysvaltalaiset elokuvamusikaalit Luokka:Paramount Picturesin elokuvat Luokka:Parhaan naissivuosan Oscar-palkinnon saaneet elokuvat Luokka:Parhaan äänityksen Oscar- palkinnon saaneet elokuvat Luokka:Golden Globe -palkitut elokuvat Luokka:SAG- palkitut elokuvat